Рассвет ауыл биләмәһенә инә. Район үҙәгенән һәм Дәүләкән тимер юл станцияһынан төньяҡ-көнбайышҡа табан 30 км алыҫлыҡта урынлашҡан. Халҡы: 1939 йылда — 170 кеше; 1959—416; 1969 йылда 509 кеше, 1989—333; 2002—355; 2010—358 кеше. Урыҫтар — 41 %, башҡорттар — 31 % йәшәй (2002). Башланғыс мәктәп (Романовка урта мәктәбе филиалы), балалар баҡсаһы, мәҙәниәт йорто, китапхана бар, ООО «Регион Агро» бар. 1985 йылда Йүкәле йылғаһы буйында 21,1 га майҙан тәшкил иткән «Ленинский» быуаһы төҙөлә. Ауыл халҡы «Дәүләкән», 1989 йылдан «Ленинский» соовхозында эшләй. 1998 йылдан совхоз бөтә, хужалыҡ орлоҡсолоҡ станцияһы менән берләштерелә.